Nogometna liga beskućnika
Jedan Amerikanac odlučio je pomoći ljudima bez doma – i to putem nogometa 
Ujedinjeni narodi procjenjuju da u svijetu ima više od 100 milijuna ljudi bez doma, a da još milijarda živi u neadekvatnim uvjetima. U Sjedinjenim Državama, beskućnika je između dva i tri milijuna. Dvije ekipe od po četiri člana igraju nogomet u vrućini washingtonskog ljetnog dana. Više od 100 okupljenih igrača došlo je iz različitih gradova, i različitog su podrijetla, no jedno im je zajedničko - svi su u jednom trenutku bili beskućnici. Lawrence Cann okupio ih je kako bi se natjecali u nogometnom kupu Homeless USA. Trenir ase cijele godine - u centrima za beskućnike, te u okviru raznih programa za rehabilitaciju ovisnika. Skoro 50 drugih zemalja ima slične programe. Lawrence Cann, koji i sam radi u jednom centru za pomoć beskućnicima u Južnoj Carolini, kaže da je za njega odluka da započne ovaj program i u Sjedinjenim Državama bila vrlo jednostavna: "I sam igram nogomet cijelog života, studirao sam uz igranje nogometa.. I uopće sam vrlo strastven po pitanju ovog sporta". Lawrence Cann osnovao je neprofitnu organizaciju Street Soccer, kao jedan malo drugačiji način da pomogne beskućnicima: "Obično se pomoć za beskučnike svodi na to da im pomažemo pronaći neku vrst minimalnog i često privremenog doma, nakon čega su ti ljudi brzo zaboravljeni, a agencije za pomoć posvete se drugima kojima je također potrebna pomoć. No, moja organizacija stvara dugotrajni odnos sa ljudima. I nakon što više nisu na ulici, mi i dalje održavamo kontakt sa njima. Oni su i dalje uključeni u ovaj sport, i nadamo se da će ih to držati podalje od uličnog života na dulje vrijeme". Lawrence Cann dodaje da njegov program također pomaže u razbijanju nekih stereotipa koje koje ljudi imaju kad su u pitanju beskućnici. Lawrence Cann kaže da je u program uključeno oko 700 muškaraca i žena koji nemaju doma a da je oko 75 posto njih postiglo pozitivne promjene u svojim životima - kao što je obrazovanje, ili pronalaženje stalnog posla. Cilj Lawrenca Canna je da njegov nogometni program jednog dana obuhvati 10 tisuća beskućnika.